Akaan kuvataiteilijat ry JÄSENKIRJE 1/2018 21.1.2018

HYVÄÄ ALKANUTTA VUOTTA KAIKILLE!

Tässä kirjeessä on tietoa hallituksen järjestäytymisestä, kevätnäyttelystä ja valokuvauksista sekä kyselyä mahdollisista näyttelypaikoista ja taidematkasta.

Hallituksen ensimmäisessä kokouksessa **järjestäydyimme.** Hilkka Salo jatkaa rahastonhoitajana, Carita Ahlgren jatkaa sihteerinä ja hoitaa MeNyt ilmoittelun. Emäntänä jatkaa Mari Pirkkanen yhdessä Leena Hernesniemen kanssa. Toiset tehtävät jaetaan tapauskohtaisesti. Kristiina Maijala valittiin puheenjohtajaksi syyskokouksessa.

Kevätnäyttely **Unikuvia** pidetään Laaksolassa 23.2-25.3.

* Töiden tuonti on ma 19.2 klo 16.30-17.30. Jyrytysmaksu on 10 e. Tarkista töiden ripustusmahdollisuus. Nyt voi näyttelyyn osallistua yhdellä työlläkin. Siispä tuo näyttelyyn korkeintaan 5 työtä, jotka ovat kolmen viime vuoden ajalta.
* Samalla kun tuot työsi, niin katso itsellesi sopiva valvonta-aika. Valvomme itse viikonloppuina klo 11-15.
* Kuvataiteilija Paula Puikkonen Tampereelta juryttää näyttelymme keskiviikkona 21.2 klo 16-17.30. Sen jälkeen on ripustus.
* Avajaiset ovat pe 23.2 klo 18. TERVETULOA
* Näyttely loppuu su 25.3 klo 15. Kutsumme sinut sen jälkeen pidettävään **kevätkokoukseen**.

Jatkamme **kotisivujen päivitystä**. Mia Joki hoitaa teknisen puolen. Tarvitaan valokuvia sinusta ja töistäsi sekä tekstiä (katso mitä muut ovat kirjoittaneet). Mia tulee valokuvaamaan sinua ja töitäsi Laaksolaan. Olemme sopineet kaksi ajankohtaa näyttelyn yhteyteen. Tule silloin, kun sinulle sopii parhaiten ja ota 10 e mukaasi. Muita kuluja sinulle ei tule. Yhdistys maksaa sivujen ylläpidon.

* Ma 19.2 klo 16.30-17.30
* Ke 21.2 klo 17-18

Käy katsomassa jo päivitettyjä jäsensivuja akaankuvataitelijat.fi. Taisto Koistisen, Ari Sarkasen, Mari Pirkkasen, Leena Hernesniemen jäsensivut ja minun kuvat on päivitetty. Toivomme mahdollisimman monelta jäsensivua. Rohkeasti mukaan.

Mietimme, että **taidematkan** voisi tänä vuonna tehdä jo keväällä esim. taidesuunnistukseen la 28.4. Kerro mielipiteesi/ehdotuksesi taidematkasta kevätkokouksessa tai sitä ennen hallituksen jäsenelle. Onko sinulla **ehdotuksia näyttelypaikoiksi**? Harkitsemme näyttelyn pitämistä muuallakin kuin Laaksolassa. Muutama vuosi sitten veimme kevätnäyttelyn töitä Metso-kirjastoon Tampereelle. Sinne piti jonottaa noin vuosi eli jos nyt aloitamme varaamisen, saatamme saada vuoden päähän näyttelytilan.

**Logokilpailuun säännöt** on tehnyt työryhmä. Vahvistamme ne seuraavassa hallituksen kokouksessa ja lähetämme teille pikapuoliin.

**Kristiina**

kristiina.maijala@pp.inet.fi 040 849 4522

**Jäsenmaksu** on edelleen 15 e. Sen voi maksaa yhdistyksen tilille tai rahastonhoitajalle. Tilinumeromme on FI 39 5472 0420 0987 23.